Τούμπα Σερρών

Η Τούμπα είναι πεδινός οικισμός της Περιφερειακής Ενότητας Σερρών σε υψόμετρο 40 μέτρα, ο οποίος βρίσκεται βόρεια του ποταμού Στρυμόνα στον κάμπο των Σερρών. Απέχει 20 χλμ. ΝΑ της πόλης των Σερρών και 8 χλμ. Ν. του Εμμανουήλ Παππά. Το 1920 αναφέρεται στο ΦΕΚ 2Α - 04/01/1920 να προσαρτάται στην τότε κοινότητα Πόρνας (Γαζώρου). Σύμφωνα με το σχέδιο Καλλικράτης αποτελεί την Τοπική Κοινότητα Τούμπας που υπάγεται στη Δημοτική Ενότητα Eμμανουήλ Παππά του Δήμου Eμμανουήλ Παππά και σύμφωνα με την απογραφή του 2011 έχει πληθυσμό 576 κατοίκους«ΦΕΚ αποτελεσμάτων ΜΟΝΙΜΟΥ πληθυσμού», σελ. 10529 (σελ. 55 του pdf).

Αρχαιότητα
Πλάι στο σημερινό χωριό Τούμπα και συγκεκριμένα στο ύψωμα «Φακίστρα», έχει εντοπιστεί η θέση αρχαίου οικισμού,  Δ. Κ. Σαμσάρης, Ιστορική γεωγραφία της Ανατολικής Μακεδονίας κατά την αρχαιότητα, Θεσσαλονίκη 1976 (Εταιρεία Μακεδονικών Σπουδών), σ. 179. ISBN 960-7265-16-5. ο οποίος  παρουσιάζει συνεχή ζωή από τα προϊστορικά ως τα βυζαντινά χρόνια. Στο ύψωμα έχουν βρεθεί, εκτός από διάφορα νεολιθικά αντικείμενα,Δ. Γραμμένου-Μ. Φωτιάδη, «Από τους προϊστορικούς οικισμούς της Ανατολικής Μακεδονίας», Ανθρωπολογικά 1(1980)17-18, αρ. 56 τμήμα αρχαίου αετώματος με μυθολογικές παραστάσεις (πιθανώς από αρχαίο ναό), όστρακα «εισαγόμενων» αρχαίων αγγείων, νομίσματα και δυο ενεπίγραφες στήλες αυτοκρατορικών χρόνων (των μέσων του 2ου αιώνα)D. C. Samsaris, La vallée du Bas-Strymon á l’ époque impériale (Contribution épigraphique  á la topographie, l’ onomastique, l’ histoire et aux cultes de la province romaine de Macédoine), Δωδώνη 18(1989), τεύχ. 1, σ. 279-281, αρ. 118-119 = The Packard Humanities Institute (Samsaris, Bas-Strymon 118, # PH150758) The Packard Humanities Institute (Samsaris, Bas-Strymon 119, # PH150759). Από τη μνεία του εθνικού «Γαζωρία» σε μια από τις επιγραφές εξάγεται το συμπέρασμα ότι ο οικισμός, στην ελληνιστική τουλάχιστον εποχή, ανήκε στην επικράτεια («χώρα») της Γαζώρου, από την οποία εξαρτιόταν διοικητικά. Σε πρωιμότερη εποχή θα πρέπει να υπαγόταν στην πόλη της Σίριος (σημ. Σέρρες), πρωτεύουσα της αρχαίας ΟδομαντικήςΔ. Κ. Σαμσάρης, Ιστορία των Σερρών κατά την αρχαία και ρωμαϊκή εποχή , Θεσσαλονίκη 1999, σ. 80..
Εγκατάσταση Μικρασιατών
Το 1922 μετά τη Μικρασιατική Καταστροφή έφθασαν στο χωριό εβδομήντα οικογένειες Μικρασιατών, που δημιούργησαν συνοικισμό στη βορειοδυτική πλευρά. Με την ανταλλαγή πληθυσμών Ελλήνων και Τούρκων, οι εκτάσεις των τσιφλικιών διανεμήθηκαν στους κατοίκους του χωριού. Έτσι το βιοτικό τους επίπεδο ανέβηκε πολύ έως και τον Μεσοπόλεμο.

Παραπομπές

Κατηγορία:Χωριά της περιφερειακής ενότητας Σερρών
Κατηγορία:Δήμος Εμμανουήλ Παππά